Novetats | Assessoria Codina\nCreat per admincodina el feb 16, 2018 a |\nLes empreses s’han d’adaptar aquest nou marc jurídic que será aplicable de manera homogènia a tota la Unió Europea a partir del 25 de maig del 2018.\nEl proper 25 de maig de 2018 finalitzarà el període transitori d’adaptació al Reglament General de Protecció de Dades UE-2016/679, que va aprovar-se el passat 27 d’abril del 2016. Aquesta nova regulació introdueix nombroses novetats en l’àmbit de protecció de dades de caràcter personal, tant des del punt de vista dels drets de les persones, així com de les obligacions de les persones i empreses que tracten dades de caràcter personal.\nAixí, entre d’altres novetats, s’introdueixen nous drets per a les persones afectades. Com ara el dret a l’oblit, el dret a la portabilitat o el dret a la limitació del tractament. Alhora també s’amplien les informacions que s’han de facilitar a les persones en el moment que es recullen les seves dades. Per exemple, s’haurà d’informar del termini de conservació de les dades, del dret d’aquestes a retirar-les en qualsevol moment el consentiment pel tractament de les dades o del dret de ser informades de les violacions de seguretat que hagin comportat un risc per a les seves dades personals.\nUna altra novetat és la necessitat de designar un delegat de protecció de dades en aquells casos que existeixin tractaments a gran escala o bé es tractin dades personals de categories especials o sensibles. Aquest delegat té com a funció bàsica l’avaluació de les mesures adoptades i la supervisió del compliment de la normativa. I s’haurà de comunicar el seu nomenament a l’autoritat competent.\nUns dels canvis més significatius és l’obligació de recaptar el consentiment exprés i inequívoc de l’afectat. D’aquesta manera, deixaran de ser vàlids tots aquells consentiments que s’haguessin obtingut en anterioritat per mitjà de caselles prèviament marcades. Per la qual cosa, serà necessari recollir novament el consentiment d’aquestes persones pel tractament de les seves dades personals. A més, també serà necessari recollir el consentiment de totes aquelles persones que no es pogués provar que ja es disposava el mateix. Per tot això, els responsables i encarregats de tractaments tenen l’obligació d’adequar les operacions de tractament de dades personals que duen a terme a les seves empreses al que es preveu en aquest nou Reglament General de Protecció de Dades.\nCaldrà doncs, revisar les mesures implementades i realitzar les modificacions necessàries als efectes de donar compliment a aquesta nova normativa. Així, entre d’altres, s’hauran de revisar els protocols de seguretat, crear un registre de les activitats de tractament que es duguin a terme a l’empresa, revisar les clàusules informatives i els contractes d’encàrrec de tractament que s’utilitzaven fins ara, revisar els consentiments, establir un protocol de notificació per violacions de seguretat, nomenar un delegat de protecció de dades, si s’escau, etc.\nSi tens qualsevol dubte o vols ampliar informació al respecte, fes una consulta sense compromís als nostres experts en matèria jurídica.\nManual de prevenció de delictes penals\nCreat per admincodina el feb 15, 2018 a |\nEls recordem que, tal i com ja els vàrem informar en una circular anterior, la Llei Orgànica 5/2010, de 22 de juny, per la qual es modificava la Llei Orgànica 10/1995 de 23 de novembre, del Codi Penal (CP), va introduir per primera vegada una regulació expressa de la responsabilitat penal de les persones jurídiques pels delictes comesos en el seu nom per part dels seus legals representants, administradors de fet o de dret, treballadors i/o empleats.\nAquesta reforma, inclou entre les seves novetats, l’existència d’atenuants i eximents per a la persona jurídica, sempre que les empreses disposin dels anomenats MANUAL DE PREVENCIÓ DE DELICTES.\nEls principals objectius de l’esmentat Manual de Prevenció De Delictes són:\nPrevenir mitjançant l’aplicació del manual, la comissió per qualsevol representant, professional, i/o empleat de qualsevol dels delictes previstos.\nAssegurar l’efectivitat de les normes i procediments de control il·lícits per part dels professionals i/o treballadors que minimitzin el risc de comportaments\nInformar als professionals i/o empleats de les conseqüències que puguin ser imposades a l’empresa en cada cas que algun dels delictes rellevants sigui comès.\nManifestar de forma clara que l’empresa condemna qualsevol conducta que és contrària a la llei i que aquestes conductes suposen un incompliment de les polítiques i procediments interns.\nAcreditar que l’empresa ha exercit el control sobre la seva activitat empresarial, complint d’aquesta manera amb l’exigència contemplada en el codi penal.\nI, en última instància, donar cobertura i suport a l’establiment de noves mesures efectives per a la millor detecció i control de delictes comesos dins la persona jurídica un cop aquests ja s’han produït perquè pugui promoure el corresponent atenuant de la responsabilitat penal.\nEl Manual de Prevenció De Delictes consisteix en cinc parts:\n1 – MAPA DE RISCOS PENALS\nEn confeccionar un Mapa de Riscos Penals, mitjançant el qual es s’ha de identificar i definir els diferents àmbits de risc penal que existeixin en cadascun dels processos i en les operacions dels diferents departaments i àrees de l’empresa, assenyalant el seu grau de probabilitat i especificant quines mesures s’han implementat per preveure i evitar la seva comissió.\n2 – CODI DE CONDUCTA\nEn dissenyar un Codi de Conducta que estableixi un conjunt de normes i principis generals de govern, comportament i conducta ètica que resulti d’aplicació a totes les persones físiques que participen en el projecte de l’empresa.\n3 – PROTOCOL DE PREVENCIÓ\n3.- En elaborar un Protocol de Prevenció, és a dir, s’han de confeccionar unes eines que permetin donar compliment a les obligacions de control que s’estableixen en l’ordenament jurídic per a les persones jurídiques i evitar així la seva possible responsabilitat penal.\nAquestes eines consistiran en:\na.- Disposar d’un òrgan de control intern anomenat Comitè de Compliment.\nb.- La implantació de procediments interns.\nb1.- sistemes interns existents\nb2.- canals de denuncies\nb3.- catàleg d’infraccions i sancions\n4.- Realitzar anualment la Verificació del compliment del Manual.\nEl Manual de Prevenció de Delictes s’ha de revisar sempre, com a mínim. un cop l’any, i s’haurà de modificar si es produeixen canvis rellevants en l’organització o en l’estructura de control que s’ha dissenyat per aquests motiu, també quan hi hagi modificacions legals o jurisprudencials rellevants i sempre que es posin de manifest infraccions que així ho aconsellin.\n5 – RECURSOS FINANCERS\n5.- En disposar de Recursos Financers: la societat haurà de disposar de models de gestió dels seus recursos financers adequats per poder evitar la comissió dels delictes que han de ser previnguts.\nSense la implementació del Manual de Prevenció de Delictes, els òrgans d’administració de les societats mercantils no podran atenuar o exonerar les responsabilitats penals que eventualment puguin derivar-se’n de l’activitat de l’empresa.\nSi tens qualsevol dubte, vols ampliar informació al respecte o confeccionar els documents necessaris per tal d’implementar les eines de prevenció de riscos penals per a la teva empresa, fes una consulta sense compromís als nostres experts en matèria jurídica.\nCreat per admincodina el feb 1, 2018 a |\nEl Govern d’Espanya va publicar en el BOE núm 26 de 29 de gener de 2018, l’Ordre ESS/55/2018, de 26 de gener, amb la que es desenvolupen las normes legals de cotització a la Seguridad Social, desocupació, protecció por cessament d’ activitat, FOGASA i formació professional per el exercici 2018. Entre les novetats més destacades:\nL’ordre per la qual es desenvolupen les bases legals de cotització detalla que la base màxima de cotització es manté en els 3.751,2 euros mensuals mentre que la mínima s’eleva a 858,6 euros (enfront dels 825,6 euros del passat any).\nEls tipus de cotització per a 2018 queden igual que el 2017, de manera que per contingències comunes serà del 28,3%, del qual el 23,6% és a càrrec de l’empresa i el 4,7%, del treballador.\nEn el cas de la cotització addicional per les hores extraordinàries per força major, s’efectuarà aplicant el tipus del 14%, del qual el 12% serà a càrrec de l’empresa i el 2%, a càrrec del treballador.\nPer a la resta d’hores extres, es manté el tipus de cotització addicional del 28,3%, del qual el 23,6% el paga l’empresa i el 4,7%, l’empleat.\nTambé es mantenen els tipus de cotització per desocupació, tant per al tipus general, al 7,05% (5,50% a càrrec de l’empresa i 1,55%, del treballador); així com per als de durada determinada a temps complet o a temps parcial (8,30%: 6,70% per a l’empresa i 1,60% per treballador).\nEn el cas de la cotització per al Fons de Garantia Salarial (FOGASA), continua el tipus del 0,20% a càrrec de l’empresa; i també es manté la cotització per a la formació professional en el 0,70% (0,60% a càrrec de l’empresa i el 0,10% a càrrec del treballador).\nPer als autònoms, la base mínima de cotització ha augmentat a partir de l’1 de gener d’aquest any un 3%, fins als 919,8 euros mensuals, mentre que la màxima es manté en els 3.751,2 euros.\nPer a aquests treballadors el tipus de cotització per contingències comunes al règim especial, RETA, seguirà sent del 29,80%; si està acollit a les contingències per cessament d’activitat (atur dels autònoms), serà del 29,3%; mentre que si no té la protecció per incapacitat temporal, el tipus de cotització serà el 26,50%.\nEn el cas dels empleats de la llar, s’actualitza l’escala de cotització (per contingències comunes i professionals) en funció de les retribucions mensuals, de manera que en el primer tram, amb salaris de fins a 196,15 euros mensuals, la base de cotització serà de 167,74 euros; mentre que l’últim, des 858,61 euros al mes de sou, la base de cotització és de 896,94 euros.\nEn 2018, s’ha elevat el tipus de cotització per contingències comunes del sistema especial d’empleats de la llar fins al 27,4% (enfront del 26,5% de 2017), dels quals 22,85% va a càrrec de l’ocupador i 4,55% a càrrec de l’empleat.\nCOTITZACIÓ EN ELS CONTRACTES PER A LA FORMACIÓ I L’APRENENTATGE\nDurant l’any 2018, la cotització a la Seguretat Social i altres contingències protegides pels treballadors que hagin subscrit un contracte per a la formació i l’aprenentatge s’efectuarà d’acord amb el següent:\nLa cotització a la Seguretat Social consistirà en una quota única mensual de 41,74 euros per contingències comunes, dels quals 34,80 euros són a càrrec de l’empresari i 6,94 euros a càrrec del treballador, i de 4,78 euros per contingències professionals, a càrrec de l’empresari.\nLa cotització al Fons de Garantia Salarial consisteix en una quota mensual de 2,64 euros, a càrrec de l’empresari.\nAls efectes de cotització per formació professional, s’abonarà una quota mensual de 1,45 euros, dels quals 1,28 euros corresponen a l’empresari i 0,17 euros al treballador.\nPodeu llegir el Reial Decret del BOE sencer aquí:\nSi tens qualsevol dubte o vols ampliar informació al respecte, fes una consulta sense compromís als nostres experts en matèria laboral.\nEls agents immobiliaris hauran d’informar a hisenda de la cessió d’un habitatge d’ús turístic\nCreat per admincodina el gen 4, 2018 a |\nDeclaració informativa obligatòria\nComencem el 2018 amb diferents novetats en matèria fuscal. En aquest article volem destacar el Reial Decret 1070/2017 que resumidament podríem dir que modifica el reglament de gestió i inspecció tributària, desenvolupa una nova declaració informativa obligatòria per els intermediaris en la cessió d’habitatges d’ús turístic.\nEn principi semblava que només afectaria a plataformes col·laboratives (tipus Airbnb) però llegint-la amb deteniment, també afectarà a APIS i altres agents immobiliaris que fan d’intermediaris en la cessió d’habitatges d’ús turístic (lloguers de curta durada de l’article 5.e LAU).\nAquesta normativa obligarà als intermediaris (agents immobiliaris) a portar un exhaustiu control de les dades de tots aquells immobles objectes de cessió temporal, els seus propietaris i els ingressos que n’obtenen, i suposarà una nova font d’informació i control per part d’hisenda.\nEl formulari i dates de declaració informativa resten pendents de desenvolupament reglamentari.\nPodeu llegir el Reial Decret del BOE sencer aquí i anar al punt onze.\nSi tens qualsevol dubte sobre com gestionar fiscalment un habitatge d’ús turístic o vols ampliar informació al respecte, fes una consulta sense compromís als nostres experts en matèria fiscal.\nCreat per admincodina el des 29, 2017 a |\nLa ONG XaropClown participa durant aquest Nadal a la campanya #porun2018denarices de Maset.\nEn aquesta campanya, l’empresa Maset donarà 5€ a XaropClown per cada fotografia rebuda amb els hashtags #perun2018denassos i #xaropclown.\nQuè heu de fer per col·laborar-hi?\nFer-te una foto amb un tap de suro al nas.\nCompartir-la públicament a Facebook, Twitter o Instagram afegint al text de la foto #perun2018denassos #xaropclown.\nPots publicar tantes fotos com vulguis, i per cada una, Maset farà un donatiu de 5€ per XaropClown. A més, entraràs en el sorteig d’un lot de productes Maset. Una iniciativa única per col·laborar amb propostes molt interessants com la dels Pallassos d’hospital de Girona.\nSi teniu dubtes podeu consultar tota la informació sobre la campanya a la pàgina web de Maset. http://www.maset.com/somriures/\nDifoneu la campanya entre la vostra família, amics i coneguts per col·laborar amb XaropClown, la ONG gironina que treballa per millora la qualitat de vida dels infants i la gent gran hospitalitzats des de fa deu anys.\nCreat per admincodina el des 19, 2017 a |\nEl dia 25 d’octubre del 2017 es va publicar al BOE la Llei 6/2017, de 24 d’octubre, de Reformes Urgents del Treball Autònom.\nEntre les novetats, cal destacar les següents:\nMESURES PER A NOUS I NOVES AUTÒNOMS\nLes persones que es donin d’alta com a autònomes per primer cop a la seva vida tindran una tarifa plana de 50 euros durant un any (12 mesos). Actualment aquesta bonificació en la quota és de mig any (6 mesos).\nTambé gaudiran d’aquesta tarifa plana (50 euros durant 12 mesos) les persones que es tornin a donar d’alta d’autònomes dos anys després d’haver cessat la seva activitat anterior. Ara han d’haver passat 5 anys.\nA més de la tarifa plana dels 12 primers mesos, els autònoms gaudiran de dues bonificacions més: dels 12 als 18 mesos pagaran uns 130 euros/mes, i dels 18 al 24, aproximadament uns 180. En total, els nous autònoms (o els que ho tornin a ser-ho dos anys després) disposaran de 2 anys bonificats. Fins el moment, el més habitual és que aquestes bonificacions s’allarguin durant 18 mesos.\nAquests tres primers punts sobre tarifes entraran en vigor a partir de l’1 de gener del 2018. Les noves bonificacions no es podran aplicar fins a principis de l’any vinent.\nMESURES EN COTITZACIONS I PROTECCIÓ SOCIAL\nL’afiliació i fins a tres altes dins de cada any natural tindran efectes des del dia en què concorrin en la persona de què es tracti els requisits i condicions determinants de la seva inclusió en el RETA. Fins a tres baixes dins de cada any natural tindran efectes des del dia en què el treballador autònom hagués cessat en l’activitat.\nS’ha establert una tarifa plana de 50 euros de quota per a les dones que es reincorporen a la feina després de la baixa per maternitat.\nEs manté que els autònoms de baixa maternal puguin contractar una persona amb una exempció del 100% en la cotització de la Seguretat Social.\nEs reconeixen els accidents laborals “in itinere” (anar i tornar del treball) dels autònoms. Fins el moment no estava reconegut. Ara s’equipara amb els treballadors de compte aliena.\nEls treballadors inclosos en el RETA podran canviar fins a quatre vegades a l’any la base de cotització, triant una altra base dins dels límits mínim i màxim que el resultin aplicables en cada exercici. També serà d’aplicació als treballadors per compte propi inclosos en el grup primer de cotització en el RETMAR.. (2018)\nEs redueix a un 10 % el recàrrec aplicable si el pagament de les quotes es produeix dins el primer mes natural següent al del venciment del termini per al seu ingrés. Passa a ser del 10%, quan ara és del 20%.\nLes persones discapacitades gaudeixen de bonificacions (fins el 50% de descompte) en les quotes durant 5 anys.\nEs permet la comptabilització de la feina per compte propi amb la pensió al 100% de l’autònom. L’autònom (persona física) beneficiari d’una pensió de jubilació i que tingui contractat al menys 1 treballador assalariat, podrà compatibilitzar el seu salari amb el 100% de la quantia de la jubilació.\nEs facilita i es permet la contractació als fills discapacitats dels autònoms.\nEl retorn de l’excés de cotització automatitzat, dels treballadors amb pluriactivitat. La devolució de l’excés de cotització dels treballadors autònoms en règim de pluriactivitat es realitzarà d’ofici por la TGSS abans de l’1 de maig, sense necessitat de sol·licitar-la.\nMESURES EN L’ÀMBIT FISCAL\nS’han reduït els recàrrecs per retard en els pagaments a la Seguretat Social a la meitat, passant del 20% al 10% en el primer mes. (2018)\nEls autònoms podran deduir-se un 30% de les despeses de subministraments, com l’aigua, la llum, l’electricitat i la telefonia, sempre que es treballi des de casa. (2018)\nS’han establert deduccions per la manutenció, quan afecta directament l’activitat, amb un límit de 26 euros diaris, sempre que puguin comprovar a través de mitjans telemàtics. (2018)\nSi tens qualsevol dubte sobre les novetats de la llei d’autònoms o vols ampliar informació al respecte, consulta’ns sense compromís.\n21-D Eleccions: Preguntes freqüents en matèria laboral\nCreat per admincodina el des 12, 2017 a |\nEl DOGC i el BOE han publicat el passat 1 de desembre, l’ordre que estableix les instruccions necessàries per a la participació de les persones treballadores en les eleccions del Parlament de Catalunya del 21 de desembre. El text disposa en un primer article que les empreses han de concedir a les persones que tinguin la condició d’electors un permís de quatre hores dins la jornada laboral que els correspongui, perquè puguin exercir el seu dret a vot.\nAquesta llicència es fa extensible al vot per correu per a les persones treballadores que realitzin funcions lluny del seu domicili habitual o en d’altres condicions de les quals es derivin dificultats per exercir el dret de sufragi el dia 21 de desembre.\nEls permisos per exercir el dret a vot són retribuïts i de caràcter no recuperable. A continuació us aclarim com gaudir d’aquests permisos:\nNombre d’ hores de permís que disposen els treballadors per anar a votar\nPer a aquelles persones la jornada laboral de les quals coincideixi entre 2 i menys de 4 hores, el permís serà de 2 hores; i si la coincidència és de 4 o més hores, s’ha de concedir el permís general de 4 hores.\nPels treballadors amb jornada parcial, s’ha de reduir proporcionalment la durada del permís.\nNo podran gaudir de l’esmentat permís aquelles persones treballadores la jornada de les quals coincideixi parcialment amb l’horari dels col·legis electorals en com a màxim 2 hores i aquelles en què no coincideixi.\nQui determina el moment d’utilització de les hores concedides pel permís?\nLa determinació del moment d’utilització de les hores concedides per a la votació, que ha de coincidir amb l’horari establert pel col·legi electoral, és potestat de l’empresari/a.\nCal aportar un justificant de votació a l’empresa?\nEls empresaris/es tenen dret a sol·licitar als seus treballadors un justificant expedit per la mesa electoral que acrediti que han votat, per tal d’abonar el salari a l’empleat del temps utilitzat exercir el seu dret al vot.\nPermisos concedits als membres de la mesa electoral, interventors i apoderats\nMEMBRES DE LA MESA O INTERVENTORS que el dia de les eleccions els coincideixi amb la jornada laboral disposaran d’un permís corresponent a la jornada completa del dia 21 de desembre, a més d’un permís a les 5 primeres hores de la jornada laboral del dia immediatament posterior.\nMEMBRES DE LA MESA INTERVENTORS: Els membres de la mesa o interventors, que el dia de les eleccions coincideixi amb el dia de descans setmanal, disposaran del permís de les 5 primeres hores.\nAPODERATS: Els apoderats només disposaran de permís el dia 21 de desembre.\nJUSTIFICANT: A l’efecte de l’abonament del salari del temps utilitzat per votar, com a membres de la mesa electoral, interventors o apoderats, els empresaris/es tenen dret a sol·licitar a les persones afectades l’exhibició del justificant acreditatiu corresponent.\nPossibilitat de canvi de torn als membres de la mesa electoral, interventors i apoderats\nSi alguna de les persones incloses com a membres de la mesa electoral, interventors i apoderats incloses hagués de treballar en torn de nit en la data immediatament anterior a la jornada electoral, l’empresari/a ha de canviar-li el torn a petició de l’interessat.\nS’ha de concedir un permís, retribuït i de caràcter no recuperable, de com a màxim 4 hores lliures dins la jornada laboral que els correspongui, a les persones treballadores que realitzin funcions lluny del seu domicili habitual o en altres condicions de les quals es derivin dificultats per exercir el dret a vot el dia 21 de desembre perquè puguin emetre el seu vot per correu. Aquest permís es podrà gaudir des de la data de la convocatòria fins al dia 11 de Desembre de 2017.\nFotografia urna: Wikipedia\nVine a la cloenda dels 10 anys de Xaropclown!\nCreat per admincodina el nov 28, 2017 a |\nL’associació de professionals del riure i el somriure dins d’hospitals ha estat celebrant diversos actes aquest 2017 per celebrar els 10 anys de trajectòria, i el pròxim diumenge 3 de desembre celebraran l’acte final al qual esteu tots convidats a venir.\nL’activitat s’iniciarà a les 11 del matí amb tallers de maquillatge i a les 12h començarà l’obra “A l’atzar” que és l’espectacle que hem ideat per a celebrar els nostres 10 anys al Centre Cultural la Mercè.\nEl preu de la entrada es de 8€ per persona a partir de 2 anys i es poden adquirir amb anticipació, a partir del dijous 22 de novembre al Bar +Cub (C/ l’Albareda, 15 de Girona – Pl. Catalunya). Obert entre les 8h i les 21h.\nTambé es pot fer una trasferència bancària al compte: ES86 2100 0002 5702 0184 6152 detallant en el concepte de la transferència el nom i cognom de la persona que fa la reserva. Una vegada feta la transferència s’ha d’enviar un correu electrònic a info @ xaropclown.com amb el nom de la persona que fa la reserva i el nombre d’entrades que s’han comprat.\nCaldrà tributar les compravendes a Wallapop i altres webs?\nCreat per admincodina el nov 27, 2017 a |\nRecentment hem llegit algunes notícies relacionades amb la legislació que regula el pagament d’impostos en els casos de venda a través de plataformes com eBay, Wallapop, Vibbo, MilAnuncios o Amazon. Segons les darreres informacions, la hisenda autonòmica té dret a recaptar un 5% (a Catalunya) dels imports d’aquestes transaccions i s’haurien d’indicar fent servir el model 600.\nEl cert és que segons la normativa, l’impost exigible ho és sobre el valor real del producte, per tant si s’ha comprat una ganga, el comprador hauria de pagar un 5% sobre el valor real del bé adquirit, i no sobre el què realment ha pagat.\nL’impost és exigible al comprador, i l’administració disposa d’un termini de quatre anys per detectar o revisar les operacions.\nArrel de les novetats, hi ha hagut les primeres respostes per part de les plataformes. En el cas de Wallapop han comunicat que es negaran a facilitar les dades dels seus usuaris a Hisenda, ja que creuen que la legislació relacionada amb aquests impostos és arcaica i cal actualitzar-la als nous temps i els “nous models de consum col·laboratiu”. Efectivament, el tribut sobre les vendes físiques de productes de segona mà és vigent des de l’any 1993 i s’aplica a totes les transaccions entre particulars, independentment del mitjà o plataforma utilitzat en la compra venda.\nEl cert és que les negatives a donar dades a hisenda per part de les plataformes, tot i ser una posició que inicialment pot tranquil·litzar als usuaris i que a més han de manifestar en pro del seu negoci, pot topar amb resolucions judicials que ho exigeixin. És lògic que ells s’hi oposin inicialment, però això en cap cas garantirà el seu èxit.\nInternet i les noves tecnologies de la informació han posat nous reptes en el camp de la recaptació d’operacions que en cap cas es pensava que podrien ser tan nombroses. Mentrestant, hem de tenir clar que tenim dues possibilitats, pagar i descansar, o no fer-ho i assumir els riscos que pertoquin.\nL’atribució de rendes (comunitats de béns) s’avança un mes!\nCreat per admincodina el nov 21, 2017 a |\nFins ara solíem presentar el model 184 (d’atribució de rendes que bàsicament afecta a les comunitats de béns) durant el mes de febrer. Enguany, caldrà presentar l’exercici del 2017 el mes de gener, no us despisteu!\nAquest canvi es va publicar al BOE el dissabte. Si el voleu llegir sencer cliqueu aquí.\n“Orden HFP/1106/2017, de 16 de noviembre, por la que se modifica la Orden EHA/3127/2009, de 10 de noviembre, por la que se aprueba el modelo 190 para la declaración del resumen anual de retenciones e ingresos a cuenta del Impuesto sobre la Renta de las Personas Físicas sobre rendimientos del trabajo y de actividades económicas, premios y determinadas ganancias patrimoniales e imputaciones de renta y los plazos de presentación de los modelos 171, 184, 345 y 347. “\nSegons l’exposició de motius de la norma es tracta d’un canvi molt positiu a l’hora d’homogeneïtzar i facilitar els terminis de presentació de les declaracions.\nL’any 2019 també caldrà avançar la presentació del model 347 (d’operacions de més de 3.005,06€) al gener.\n“Por último, y con el fin de homogenizar los plazos de presentación de las declaraciones informativas y mejorar la calidad de los datos fiscales se anticipan los plazos de presentación de los modelos 171, 184, 345 y 347 al mes de enero de cada ejercicio.\nUno de los principales objetivos de la Agencia Tributaria es el de facilitar a los contribuyentes la cumplimentación de sus declaraciones tributarias, y en el caso de que estas resulten a devolver, efectuar, en la medida de lo posible, cuanto antes dicha devolución. Este objetivo alcanza su máxima expresión en el caso del Impuesto sobre la Renta de las Personas Físicas. Así, en las próximas campañas del Impuesto sobre la Renta de las Personas Físicas, la Administración Tributaria tiene previsto anticipar el plazo de presentación de la autoliquidación por este impuesto, con el fin de que los contribuyentes puedan solicitar y obtener su devolución cuanto antes. Para ello es imprescindible que la Administración Tributaria disponga de la información que proporcionan los modelos 171, 184, 345 y 347 lo antes posible, para lo cual se anticipa en esta orden ministerial el plazo para su presentación al 31 de enero, si bien la entrada en vigor de la modificación del plazo de presentación del modelo 347 se pospone hasta el 1 de enero de 2018, siendo de aplicación por tanto a la declaración anual de operaciones con terceras personas del ejercicio 2018, a presentar en 2019. De esta forma, se podrán depurar los datos y realizar las pruebas necesarias para detectar errores y omisiones, y poder ofrecer a los contribuyentes su borrador del Impuesto sobre la Renta de las Personas Físicas o sus datos fiscales, con mayor anticipación.”\nSi tens qualsevol dubte sobre com i quan presentar els models 171, 184, 345 i 347, fes una consulta sense compromís als nostres experts en matèria fiscal.\nPag. 1 de 331234...1020...»»»\nAssessoria Codina (26)\nReforma Fiscal 2015 (14)\nRenda 2015 (2)


Els sis beneficis d'anar en bicicleta que no sabies\nAquest dimecres, 19 d'abril, se celebra el Dia Mundial de la Bicicleta\nAmb la bici és una bona eina per fer amistats FOTO: Cedida\nFer un passeig, una cursa, anar a comprar, anar a treballar, fer una volta per la ciutat, pel bosc... les possibilitats de la bicicleta són múltiples i aptes per a totes les edats. Aquest mitjà de transport nét, còmode i senzill fa que la persona que la condueixi, que és aquell qui la propulsa, la faci servir com una eina per fer esport al més alt rendiment, fer exercici o una passejada en família o amb amics, ja que és la persona que la porta qui posa els seus propis límits.\nAquest dimecres, 19 d'abril, se celebra el Dia Mundial de la Bicicleta. Ara, en plena primavera, és un bon moment per agafar i gaudir d'unes hores o un dia en bici o per iniciar-se en aquesta disciplina, ja que les temperatures actuals, no són tan altes com les de l'estiu, ni tan baixes com les de l'hivern.\nAmb la bici fem esport i alhora podem fer una volta FOTO: Cedida\n1. Exercici cardiovascular:\nLa bicicleta és una de les activitats més completes i una de les millors per cremar greixos. Es calcula que amb una hora de bicicleta es cremen unes 500 calories. Això fa que sigui un bon exercici per combatre el colesterol.\n2. Millora la salut de l'esquena:\nLa postura que adoptem per anar en bici, la lleugera inclinació cap endavant sobre el manillar, fa que els músculs lumbars s'enforteixin. Això provoca un augment de la resistència de la base de l'esquena.\n3. Músculs ben tonificats i definits:\nAnar en bicicleta tonifica els músculs de les cames, especialment els quàdriceps o els isquiotibials.\n4. Genolls sense patir:\nAl contrari dels esports d'impacte com el running, el futbol o el bàsquet, en el qual els genolls se sotmeten a un desgast important pels impactes que rep en córrer, anar en bici, fa que aquest rotor no s'exposi a aquestes pressions. Així, la bici fa enfortir la musculatura que subjecta el genoll, ja que no suporten el pes del cos i no es castiguen.\n5. Menys estrès:\nAnar en bici no requereix ni concentració, ni estratègia, Per tant, pots dedicar el temps de la volta a pensar, escoltar música o desconnectar.\n6. Es reforça el sistema immunològic:\nTotes les activitats físiques, afavoreix l'enfortiment del sistema de defenses. L'activitat cardiovascular segrega endorfines, l'hormona de la felicitat, això genera sensació de satisfacció.\nAmb la bici es poden fer curses FOTO: Cedida\n990 fa 1 any\nAquest punt es terriblement desafortunat: 5. Menys estrès: Anar en bici no requereix ni concentració, ni estratègia, Per tant, pots dedicar el temps de la volta a pensar, escoltar música o desconnectar. No requereix concentració? Es pot escoltar música...? Fins que atropellis algú o et posin una multa, ben posada!


Enigmes del Ser-hi (Toni Gomila)\nTONI GOMILA 13/06/2013 01:38\nAmode d'inventari, tancam els ulls per revelar les imatges d'una setmana evaporada amb les primeres calors, a la fi, d'un estiu massa enyorat.\nEntre els miratges que aixeca l'escalfor intensa, destaquen unes presències enigmàtiques. Enigmes del ser i de l'estar que sempre semblen aparèixer en les imatges, en allò visible i tangible, explícit. Tant, que creuen valer més que mil paraules. Els que els agrada allò tàcit, subtil, lleu, prefereixen la paraula. La paraula que evoca mil imatges. Mil enigmes.\nAmèrica ens vetlla. Enigmàtica presència eterna. El nord d'Àfrica esclata, els seus carrers i places no són prou amples per contenir tanta opinió. El net d'aquesta situació és un altre enigma etern. Mentrestant, Europa s'inunda. Rius i torrents vessen, no hi ha prou jaç per a tanta d'aigua. L'enigma definitiu: era aigua que li faltava a Europa? A Mallorca, la paraula aigua la pronunciam afrancesada: 'aigo'.\nA Balears hem passat la setmana parlant de llengua, de les enigmàtiques raons que ens duen a ser maleducats quan parlam dels camins de l'educació, de amb quines paraules educam. O de l'enigma de per què afegir una llengua n'ha de restar una altra. A Mallorca, la paraula llengua la pronunciam afrancesada: 'llengo'.\nA Manacor, els esports principals s'han vestit de diumenge: a Roland Garros, el manacorí, amb espectadors de luxe, engrandeix el mite. A la pista dels cavalls, un altre manacorí es pren el luxe de no convidar a qui prefereix esser a París i no a la Gran Diada. Amor de Font, una egua jove, i Rafel Nadal, un jove tennista, trepitgen amb fermesa la terra batuda corresponent, forjant a cada passa un camí llegendari. Alguns espectadors estan més pendents de l'enigmàtica portada dels diaris de l'endemà: hi seré? A Manacor i a París, la paraula egua es pronuncia 'ego'. Egües seria 'egos'.


DKOR LASUR - Informació sobre la marca\nDKOR LASUR - Informació sobre la marca\nData d'actualització: 05/04/2021\nMarca DKOR LASUR a Espanya\n02 - PINTURAS INDUSTRIALES.\nEn data 25/11/2013 es va realitzar OPOSICION DE LA MARCA 1691573 CLASES OPONENTES: 19\nEn data 25/11/2013 es va realitzar OPOSICION DE LA MARCA 1928538 CLASES OPONENTES: 01\nEn data 25/11/2013 es va realitzar OPOSICION DE LA MARCA 1928539 CLASES OPONENTES: 17\nEn data 27/01/2014 es va realitzar CONTESTACION AL SUSPENSO PUBLICADO EL: 26/12/2013\nEn data 24/02/2014 es va realitzar PUBLIC. DENEGACION DE F.RESOL: 17/02/2014\nInformació sobre la marca DKOR LASUR amb el nombre M3089336\nLa marca DKOR LASUR amb el nombre M3089336 va ser sol·licitada el 06/09/2013. Es tracta d'una marca a Espanya pel que aquest registre no ofereix protecció en la resta de països. La marca DKOR LASUR amb el nombre M3089336 va ser sol·licitada per Persona física mitjançant els serveis de Ángel Pons Ariño.\nRenovació de la marca DKOR LASUR amb el nombre M3089336\nÉs possible conèixer totes les marques sol·licitades a través de ÁNGEL PONS ARIÑO entre les quals es troba la marca DKOR LASUR amb el nombre M3089336. Si es desitgen conèixer més marques sol·licitades a través de ÁNGEL PONS ARIÑO clicar aquí.\nÉs possible conèixer totes les marques publicades a Espanya entre les quals es troba la marca DKOR LASUR. El nostre portal www.patentes-y-marcas.com ofereix accés a les publicacions de marques a Espanya. Conèixer les marques registrades en un país és important per saber les possibilitats de registrar una marca a Espanya.\nEUROSTEAKHOUSE - HAND-SELECTED & AGED PRIME BEEF -


Alumnes de l'EPSEM construeixen un GPS d'ultrasons per interior | NacióManresa\nAlumnes de l'EPSEM construeixen un GPS d'ultrasons per interior\nEs tracta d'un projecte final de carrera, que serveix d'exemple del nou grau iTIC que es farà a Manresa, que permet controlar un robot i saber-ne la posició\nRedacció | 01/07/2010 a les 19:33h\nArxivat a: Societat, epsem, gps, universitat, upc\nAquesta notícia es va publicar originalment el 01/07/2010 i, per tant, la informació que hi apareix fa referència a la data especificada.\nEls alumnes explicant el funcionament del GPS. UPC\nUna maqueta projecte final de carrera de l'Enginyeria Tècnica de Telecomunicacions, de l'Escola Politècnica Superior d'Enginyeria de Manresa (EPSEM) realitzada per Alexis López i Aleix Solé, permet controlar la situació d'un robot de Lego a través d'un sistema de posicionament interior basat en ultrasons, anomenat iGPS, i moure'l amb un ordinador mitjançant bluetooth. Es tracta d'un sistema semblant al GPS pel fet que utilitza la mateixa metodologia per posicionar-se, però amb diferències importants. Així, a diferència del GPS, que calcula la posició a partir del retard relatiu amb què es reben polsos de radiofreqüència procedents de satèl·lits, el sistema iGPS desenvolupat per aquests alumnes calcula la posició usant polsos d'ultrasons procedents de transmissors situats dins d'una sala. A més, mentre que el GPS té una cobertura mundial sempre que ens trobem a l'exterior, l'iGPS té una cobertura limitada a la sala on es troben els transmissors.\nEl projecte conté un sistema transmissor i un receptor connectats inalàmbricament. El sistema transmissor està format per tres transmissors d'ultrasons, situats de forma estratègica per tal de minimitzar l'error. Els senyals d'ultrasons de 32.8khz, inaudibles per a l'oïda humana, arriben al receptor d'ultrasons, que manipula el senyal rebut per tal d'obtenir un senyal digital amb el qual un microcontrolador PIC pot calcular la distància a que es troba cada transmissor. El receptor va muntat sobre un robot Lego, el qual rep les dades del PIC cosa que li permet saber on es troba. Aquesta posició és enviada per bluetooth a un ordinador, des del qual l'usuari pot donar ordres al robot per tal que es mogui en la direcció que desitgi.\nAl tractar-se d'un projecte final de carrera hi ha hagut varis problemes que s'han anat solucionant. Pels alumnes, el més dificultós ha estat el disseny i la posada en funcionament de l'algorisme que calcula la posició, ja que no cabia dins la memòria del microcontrolador que encabia aquest algorisme. Per tal de reduir les dimensions de l'algorisme, s'han fet simplificacions en els càlculs mantenint un marge d'error de 5cm de posició del robot.\nSegons els autors, per tal que la maqueta funcioni cal que ens trobem en un espai petit i que no hi hagi obstacles davant dels ultrasons. El projecte és útil per a aplicacions tecnològiques com el posicionament d'objectes a llocs amb poca visibilitat o de difícil accés, a més de ser un projecte que obra les portes a la investigació. A més, el resultat final és un projecte útil per il·lustrar sistemes de comunicació a escolars perquè incorpora les mateixes parts que els habituals sistemes de radiofreqüència (RF), però sense la complexitat inherent al treball amb RF.\nEl projecte combina electrònica, informàtica i telecomunicacions, cosa que fa que es tracti d'un projecte que serveix d'exemple de la necessitat de les TIC i, amb això, de la utilitat del nou grau iTIC que començarà a impartir l'EPSEM el proper curs. La presentació d'aquest projecte s'engloba dins els dies de les presentacions de projectes finals de carrera de l'Escola Politècnica Superior d'Enginyeria de Manresa.


Cinema espiritual: «Joker» - Arquebisbat de Barcelona\nAquesta setmana, el cinema espiritual ens presenta una de les estrenes esperades: Joker. Alguns crítics com Fotogramas en parlen com «la pel·lícula imprescindible de l’any», i d’altres, senzillament la descriuen com «magnífica». De fet, el director Todd Phillips (Resacon en las Vegas), es llueix en aquesta nova història d’aquest personatge ja conegut en el món dels superherois. Així, l’alter ego de Battman, el malvat del somriure diabòlic, interpretat per Joaquin Phoenix (Los Hemanos Sisters)ens torna a impactar a la pantalla gran.\nL’Arthur Fleck és un pallaso que es guanya la vida exercint de pallasso sense èxit per una agència poc reconeguda. Presenta certs problemes mentals, entre aquests fer unes rialles nervioses que incomoden a la gent i provocant que s’allunyin d’ell. Viu amb la seva mare i a qui cuida en té cura. A partir de diversos fets que aniran passant, la seva frustració es transformarà en ira, que el portarà a donar-se a conèixer a la societat que l’ignora de la manera més violenta.\nInvestigació del mal\nEl crític de cinema espiritual, Mn. Peio Sánchez destaca com la pel·lícula ens porta a reflexionar sobre el sorgiment del mal a partir de certes situacions socials. Tal com explica Sánchez, el director fa «una investigació sobre la dinàmica del mal i allò que impedeix la felicitat de moltes persones».\nD’altra banda, la crítica cinematogràfica, ha exemplificat aquesta nova posada en escena del Joker, el qual es mostra com un «personatge desmesurat i fora de si i enfonsat per la seva experiència personal», tal com diu Sánchez. El Festival de Cinema de Venècia l’ha premiada amb el guardó a Millor Película d’aquest 2019. Tal com explica Fotogrames, es presenta un «cinema pretèrit i capaç d’entrar en les catacumbes de la ment humana».


SportGest | Servei de Fitness\nServei de Fitness\nDe dilluns a divendres, de les 15 a les 22 hores.\nDissabtes, de 9 a 20 hores.\nDiumenges, de 9 a 14 hores.\nEquipada amb aparells de darrera generació per el treball cardiovascular i el treball de força.\nPensionistes o jubilats: 19€/mes\nLes quotes mensuals es cobren per avançat mitjançant rebut bancari domiciliat amb venciment al dia 1 de cada mes.\nA les classes de Ioga practicaràs aquesta ciència mil·lenària que tracta d’unificar el cos, la ment i l’esperit, mitjançant les asanas (postures), pranayama (respiració), relaxació, pensament positiu i meditació. Una pràctica continuada i sincera t’aportarà un equilibri físic, mental i emocional per viure la vida amb qualitat. Professor: Raul Ramirez\nPavelló Municipal d’Esports de Riudellots de la Selva


REUNIÓ DE LA JUNTA - Cordada Fòrum\nEntrada Autor: Jesus Altemir » dl. abr. 16, 2012 22:55\nCRONICA-ACTA DE LA REUNIÓ DE JUNTA DE 13 D'ABRIL2012.\nBarcelona, a 13 d'Abril de 2012\nDespres d'alguns aplaçaments per agendes apretades finalment hem coincidit en aquesta data i donat que l'hora no ens oferia gaire temps de debat a Can Guardiola, al final i ben trovat,\ngaudirem de la hospitalitat d'Irene i en Josep a casa seva per parlar dels temes del club en un sopar-debat amb bona participació i ambient de companys.\nMes que pendre mases mesures concretes s'ha fet una xerrada oberta entre gent interesada a la vida del club, membres de la junta, cordavocal, i socis en general per veure com podem millorar Cordada, quins problemes tenim, repasar succesos i comentarlos i podriem resumir que hem tractat 3 temes.\nMillores al funcionament de les seccions.\nSeguiment i/o reenfocament amb la participació a L'Harmonia.\nDel primer tema (Seccions)\nDefinim que l'objectiu de les activitats de secció ha d'anar enfocat a fer club, que les activitats han de tenir un ambient col.lectiu d'una forma de fer esport on el grup respecti el treball i la figura dels organitzadors de la sortida, hagi l'ambient que ens agrada i es cuidi que asistents nouvinguts o convidats puguin voler integrarse al grup, i tambe a la vida del club.\nEs a dir que l'objectiu es convidar a sortides de secció a coneguts amb intenció de fer-se socis, als que ajudem a decidirse facilitant.lis que coneguin la nostra gent, no pasejar de franc a tots els colegues de tots.\nTambe per no forzar excesivament el fer-se soci a una sola sortida de prova amb la secció, ampliem a dos el marge per decidir-se. La tercera nomes podra fer-la un cop fet soci.\nTambe en breu es fara una plantilla per que els organitzadors d'una sortida, parlat amb la secció via grup de correu, puguin penjar directament la sortida a la web, agilitzant el tramit i treient feina a secretaria.\nRecordem que tots els socis poden accedir a participar a les seccions, que es poden fer coses de varis nivells tecnics i fisics, amb un minim de rodatge de formació i sortides guiades. I tambe accedir i enviar correus entre socis per sortides i activitats a nivell informal.\nTambe demanem una mica d'autocontrol a la missatgeria dels foros de secció reduint comentaris particulars que no tinguin a veure amb activitats comuns, per no saturar de correus indesitjats a membres de la secció aliens a la nostra conversa sobre heavymetal (per dir algo)\nSobre el voluntariat:\nSembla que no calgui dir.ho, pero per si un cas ho direm, cal ajuda per tirar endavant el club, moltes tasques saturen l'agenda dels nostres profesionals i qualsevol cop de mà es agrait.\nEls temes amb mes problemática son els de reunions socials, moviments veinals, l'Harmonia i tasques puntuals que afegeixen mes hores de les raonables a la tasca quotidiana de guiatge i secretaria.\nAquí socis del barri amb una mica de temps lliure, ganes i compromis poden fer una tasca molt necesaria.\nAviat es penjarà una finestra amb tasques en les que col.laborar per que tothom que vulgui ajudar pugui veure el que pot fer millor.\nDel tema l'HARMONIA:\nInicialment l'HARMONIA era per nosaltres un projecte per poder gestionar un espai public ubicat a Can Fabra, per us social del nostre club, que l'Ajuntament ens hauria de cedir. D'aquesta manera ens implicàrem en la lluita per aconseguir el que seria el nostre somni. Una bona solució a la nostra manca d'espai i un projecte participatiu, autogestionari i del barri.\nAmb la crisi, un inexplicable retardament en la adjudicació quan manava el PSC i l'actual canvi de color politic de la regidoria del districte a CIU, van allargant molt la lluita i la persona que la porta quasi en solitari (Irene) dedica molt de temps i no se sent recolzada, ni per l'interes de la masa social pel tema ni pels resultats de les moltes hores de reunions, que avancen molt a poc a poc.\nEntre la feina i motius familiars ja no pot portar aquesta carrega afegida en solitari i demanem ajut per aquestes reunions d'algu o alguns coneixedors del barri amb ganes de continuar la lluita i portar de forma regular el pes d'aquestes reunions.\nEn cas de no trovar en breu un ajut viable hauriem de plantejar a la Federació de l'Harmonia la nostra imposibilitat de poder seguir aportant a aquesta lluita la part que ens pertoca i nomes ens podriem presentar com soci a una segona velocitat, sense voler cogestionar l'espai i acceptant el paper que els que s'ho han treballat fins al final ens concedissin.\nAixó podria implicar no aconseguir un espai propi, autonom sino nomes un tracte per tenir espais compartits, amb horaris, calendaris i altres limitacions, tot suposant que acceptin aquest grau d'implicació a la baixa.\nAcordem tambe fer una altra reunió de Junta, oberta a tots els socis, a l'estiu, avans de Juliol i anar fent reunions amb una frequencia trimestral aproximada.\nParticipants a la reunió:\nMaite,Victor Sellares, Nuria Galan, Marta Berruezo, Gerard, Sandra Bages, Elisa Corrochano, Josep, Irene, Jordi Picas i Jesus Altemir.


Els 'armilles grogues' s'uneixen a l'independentisme pel 21-D La República\nLa presidenta de l'ANC, Elisenda Paluzie, i la portaveu de les armilles grogues de França, Priscilla Ludosky\nLa presidenta de l’ANC, Elisenda Paluzie, s’ha reunit avui amb una de les portaveus del moviment dels ‘Armilles Grogues’ a França, Priscillia Ludosky, que ha vingut a donar suport a les mobilitzacions dels catalans pel 21-D. Paluzie -que ha agraït la visita de Ludosky- ha defensat la necessitat de teixir aliances amb aquesta mena de moviments veïns.\nTambé ho ha dit Ludosky, que ha destacat que el moviment independentista i el dels ‘Armilles Grogues’ coincideixen en la seva demanda “d’aconseguir més democràcia”, que les decisions les prengui la ciutadania i en demanar referèndums.\nPaluzzie apunta a un “intent de refredament” de les mobilitzacions per part del Govern\nPel que fa a les protestes d’aquest divendres contra el Consell de Ministres a Barcelona, la presidenta de l’Assemblea ha assegurat que han generat un “efecte de vaga general” i han evidenciat que no és un dia normal a la capital catalana. En declaracions als mitjans, també ha assegurat que en les últimes setmanes hi ha hagut un “intent de refredament” de les mobilitzacions per part del Govern, sobretot per la reunió de dijous amb el Govern espanyol.\nEn aquest sentit, ha reclamat que el “el diàleg es transformi en fets”, ja que considera que el Govern de Pedro Sánchez de moment no ha fet cap gest per l’independentisme. “Esperem que sigui una cosa que vagi de debò. De fets no hem vist cap. Que no hagi estat una reunió de cara a la galeria per rebaixar la tensió”, ha afegit.\nSobre la possibilitat que el Consell de Ministres aprovi nomenar a l’Aeroport de Barcelona com Josep Tarradellas, Paluzie ha advertit que, si aquestes són les propostes del Govern per solucionar la situació a Catalunya, “seria una broma de mal gust”. “Davant d’una situació de repressió com la que estem vivint això no pot significar res per a la ciutadania”, ha sentenciat.


Wikiloc - ruta Recorregut fons de vall d'Andorra -Hidrogeolodia II- (Andorra la Vella)- - Andorra la Vella, Andorra la Vella (Andorra)- GPS track\nsenderisme (Rutes senderisme a Andorra → Andorra la Vella → Andorra la Vella )\nRecorregut fons de vall d'Andorra -Hidrogeolodia II- (Andorra la Vella)-\n356 23 319\nAndorra la Vella-La Comella-Engolasters (btt)\nItinerari per al dia internacional de l'aigua (22 de març)\nIniviativa: AIH-GE & FMC\n(Associació Internacional d'Hidrogeòlegs - Grup Espanyol) & Fundació Marcel Chevalier\nTemàtica: Vulnerabilitat de l'aqüífer de fons de vall d'Andorra\nObjectius: Identificar les zones de recàrrega de l'aqüífer i de descàrrega. Les relacions existents amb les activitats antròpiques en superfície.\nLa sortida se surt des del centre d'Andorra la Vella fins a La Margineda, on hi ha una parada de Bus per tornar-hi\nLa plana d'Andorra\nVisió de la Plana d'Andorra i la confluència de valls. Elements geomorfològics que poden fer pensar en entrades d'aigua al fons de vall. Identificació de la litologia dels vessants.\nSector del casc antic d'Andorra la Vella on el nivell freàtic se situa a prop de la superfície. Aquest sector presenta sediments lacustres i se situa per sobre del fons de vall, el que demostra l'aport subterrani de la Tartera del Patapou.\nEstructures d'antics regs que canalitzaven les aigües del riu Valira\nEstructura del subsòl\nVisió dels diferents elements geomorfològics que se sobreposen a la plana d'Andorra la Vella. Entre ells el con de dejecció de la Nogreda i la tartera del Solà d'Andorra. També s'identifica la baixada de Tobira que és la zona de drenatge de la Llacuna.\nFont del Ribal\nFont amb un orígen en el substrat rocós calcoesquistòs de l'Obac. Aquestes aigües tenen el seu orígen a la zona de la Comella, lloc on s'infiltra les aigües que son drenades des de Prat Primer.\nRiu de l'Arier o de la Comella\nRiu de l'Arier, amb el quin conflueix el riu de Prat Primer a la Comella. En aquest indret es pot veure que no porta aigua. El riu de Prat Primer desapareix a la Comella per infiltració, possiblement dins dels materials calcoesquistosos que conformen els contraforts de l'obaga d'Andorra la Vella.\nPous de l'estadi comunal\nPou de la Callissa\nPou tradicional en el sector de la Roureda de Sansa, fet que indica una certa proximitat del nivell freàtic en aquest indret elevat respecte al fons de vall.\nPou de drenatge\nDrenatge de l'aqüífer.\nAprofitament del recurs hídric.\nProximitat del nivell freàtic\nNivell freàtic per sota del riu\nEl riu influeix en la recàrrega de l'aqüífer.\nDeteccio de DNAPL any 2000\nDetecció de Dense Non-Aqueous Phase Liquid en els primers 15 m de profunditat.\nMorrena de Santa Coloma\nAparcament situat en una antiga gravera en una terrassa fluvial. A poca distància hi han blocs morrènics a la superfície del terreny original. Morfològicament aquest alt del terreny ha estat utilitzat per bastir-hi l'esglèsia de Santa Coloma.\nZona de riu efluent\nEl riu Valira és alimentat per l'aqüífer en aquest sector de Santa Coloma.\nEl riu aporta aigua a l'aqüífer\nNivell freàtic per sobre del riu\nEn el decurs de l'excavació dels fonaments de l'edifici el bombeig d'aigua era permanent\nReg no funcional\nHola, ha trobat interessant aquesta ruta Recorregut fons de vall d'Andorra -Hidrogeolodia II- (Andorra la Vella)- https://ca.wikiloc.com/rutes-senderisme/recorregut-fons-de-vall-dandorra-hidrogeolodia-ii-andorra-la-vella-23226699 Salutacions, Wikiloc - Rutes i punts d'interès GPS del Món


One Kansas City Place | Century\nOne Kansas City Place (Català)\nMirant cap One Kansas City Place des Main Street.\nOne Kansas City Place es va construir com la primera part d’un projecte molt més gran anomenat Kansas City Place, que mai es va completar. El projecte havia d’incloure cases adossades, torres d’oficines i torres residencials / hoteleres. El projecte Kansas City Place es va proposar originalment durant el boom immobiliari de la dècada de 1980. El pla va ser desenvolupat per Frank Morgan i el seu oncle Sherman Dreiseszun, qui anteriorment havia construït Town Pavilion que es va completar el 1986.\nla torre va ser proposada per l’àrea de South Loop (So-Ho) a sud de districte comercial central de centre. El projecte va incloure un munt de gratacels amb usos que van des oficines fins a hotels i edificis residencials. Afirmacions sense fonament sostenen que una de les principals causes de fracàs de el projecte per assolir la seva plena alçada van ser les queixes dels residents, que afirmen que arruïnaria l’horitzó de Kansas City, que s’havia mantingut pràcticament sense canvis durant 30 anys.\nOne Kansas City Place anava a ser la tercera més alta de diverses torres construïdes, encara que és la més alta que es va construir realment. Avui dia, és un dels edificis més recognoscibles de l’panorama urbanode Kansas City.\nMorgan i Dreiseszun (que operen com MD Management) veurien que alguns dels seus bancs fan fallida arran de el projecte en la crisi d’estalvis i préstecs. Serien acusats de càrrecs federals de manipulació de licitacions per obtenir contractes governamentals. Morgan moriria en 1993 i Dreiseszun es declararia culpable d’un delicte menor i pagaria una multa de 375.000 dòlars nord-americans.


Holiday Home Ruiseñor Dènia Espanya - Ofertes d'hotels amb els MILLORS DESCOMPTES EN LÍNIA\nMonte Pego, Dènia, Espanya - Veure al mapa\nMés informació sobre Holiday Home Ruiseñor\nPer als viatgers què vulguin captar les imatges i els sons de Pego, Holiday home Casa Ruiseñor Pego és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. El Holiday home Casa Ruiseñor Pego, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aquest hotel ofereix nombroses instal.lacions en el lloc per satisfer el més exigent dels clients. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb balcó/terrassa, aparell de televisió, TV satèl•lit/cable, reproductor de DVD/CD, nevera a cada habitació. Les instal.lacions d'oci de l'hotel, que inclouen piscina exterior estan dissenyades per escapar i relaxar-se. Amb una localització ideal i amb comoditats imbatibles, Holiday home Casa Ruiseñor Pego no troba competidors en cap categoria.\nNúmero de Identificación Fiscal: AT-437871-A\nCal que informeu el Holiday Home Ruiseñor de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 400 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: AT-437871-A


Productes destacats / Educació per la sostenibilitat / Serveis / Inici - lavola Organització responsable\nTaller Canviem el canvi climàtic\tTaller de caire experimental sobre la problemàtica associada al canvi climàtic que pretén contribuir a la seva lluita mitjançant accions que es puguin posar en pràctica en la vida quotidiana. L'activitat es desenvolupa en 5 experiments relacionats amb els efectes físics associats al canvi climàtic amb l'objectiu de reflexionar sobre la responsabilitat individual de la ciutadania. Per a més informació contacteu amb tallers@lavola.com.\nTaller No perdis energia\tTaller que informa sobre les fonts de les quals prové l’energia que utilitzem habitualment i els impactes que genera. L’activitat compta amb un expositor interactiu amb bombetes i làmpades convencionals i de baix consum, interruptors, comptadors i endolls. Els participants experimenten amb els diversos elements i en valoren l’eficiència. Per a més informació contacteu amb tallers@lavola.com. Joc El consumidor responsable\tJoc per aprendre a comprar i valorar els productes tenint en compte criteris de sostenibilitat. Es tracta d’una activitat dinàmica i de sensibilització ciutadana que simula l’acte de comprar en un comerç amb l'objectiu de reflexionar sobre la problemàtica dels residus, col·laborar en la minimització de deixalles i aprendre a fer un compra més sostenible. El taller està indicat per atendre de 150 a 200 persones al dia.\nPer a més informació contacteu amb tallers@lavola.com. Publicicle, anuncia el teu missatge de forma sostenible\tPlataforma innovadora per anunciar missatges de forma atractiva i transportar materials de comunicació. Utilitzant com a vehicle una bicicleta, les accions de comunicació no s’associen amb la contaminació, el soroll i l’estrès d’altres tipus de transport que habitualment porten missatges publicitaris. S'aplica la imatge corporativa en un cilindre de 62,4 cm de diàmetre i 1,20 m d’altura, muntat en un tricicle i transportat per un/a informador/a ambiental. El vehicle té capacitat per a transportar 100 quilos de material. Per a més informació contacteu amb l'Àrea d'educació.\nFes-te terra Taller que mostra el procés de transformació de la matèria orgànica en compost i la seva aplicació en jardineria. Una activitat participativa i de sensibilització ciutadana que té la finalitat de: donar suport a les campanyes municipals\npromoure la recollida selectiva de la matèria orgànica\ndonar a conèixer el procés de compostatge de la matèria orgànica\nfomentar el compostatge casolà\nPer a més informació contacteu amb tallers@lavola.com. La 4ª conferència GRI llançarà el nou estàndard de memòries de sostenibilitat


Servei de Llengües Estrangeres | 9 de maig – Dia d’Europa\nLa pau mundial només pot ser salvaguardada mitjançant esforços creadors proporcionals als perills que l’amenacen.\nAmb aquesta declaració conjunta, feta el 9 de maig de 1950 a París, es volia crear una institució europea supranacional encarregada de construir accions que alliberessin Europa dels antics odis i prejudicis que havien desencadenat les dues guerres mundials. la declaració fou redactada per Jean Monnet i llegida amb comentaris propis per Robert Schuman. Des d’aleshores, el dia 9 de maig es commemora anualment la intenció de tots els pobles europeus de col·laborar en la millora comú i de participar en la construcció d’un futur compartit, on tothom hi tingui cabuda en llibertat i equitat.\n[+] Declaració, text íntegre\n[+] Símbols, logos i imatges oficials del 9 de maig\n[+] Informació en altres llengües: Francès, Anglès, Alemany, Italià…\n[+] Festa infantil del Dia d’Europa, a Barcelona\n[+] Material didàctic\nThis entry was posted in General on 3 maig 2012 by Servei de Llengües Estrangeres.\nProjecte Comenius Transfronterer\nEl Departament d’Educació a través del Servei de Llengües de la Direcció General de Planificació i Entorn, participa a través del Programa d’Aprenentatge Permanent (Lifelong Learning Programme) en el projecte transfronterer Comenius Regio de la Unió Europea. Aquest projecte d’associació Comenius Regio “Fem teatre per travessar fronteres” fomenta la dimensió europea de l’educació, promovent activitats de cooperació en l’àmbit del teatre. L’associació coopera amb centres educatius de secundària i altres agents del sector a Catalunya i Midi-Pyrénées, i treballa conjuntament en l’àmbit de formació teatral i promoció del festival internacional de teatre jove de Mollet del Vallès.\nTrobareu informació referent al tema en aquest enllaç [+]\nThis entry was posted in General on 4 maig 2010 by Servei de Llengües Estrangeres.\nL’Institut Illa de Rodes celebra el dia d’Europa 2010\nSeguint la línia iniciada el curs passat l’Institut Illa de Rodes organitza diversos actes relacionats amb la temàtica d’enguany que gira al voltant de la lluita contra la pobresa i l’exclusió social. Un d’aquest actes és el Concurs fotogràfic que podeu veure al seu bloc.\nPodeu veure tots els actes organitzats per a la celebració d’aquesta jornada en aquest enllaç [+]\n5è Aniversari eTwinning\neTwinning, acció educativa de la Comissió Europea, celebra el 2010 els seus 5 anys. Per commemorar-ho, el Servei Central i el Servei Nacional de Suport a eTwinning proposen diferents activitats que els centres poden realitzar el pròxim 5 de maig, dia elegit per a les celebracions a tot Europa.\nThis entry was posted in General on 2 maig 2010 by Servei de Llengües Estrangeres.\nEuropa en sis paraules\nLa Carta de Drets Fonamentals de la Unió Europea proclamada a Estrarburg el 12 de desembre de 2007, recull per primera vegada a la història d’ Europa el conjunt de drets fonamentals civils, polítics, econòmics i socials dels ciutadans i ciutadanes europeus.\nLa ciutadania europea comparteix uns valors que conformen la seva identitat tot respectant la diversitat de nacions, llengües i tradicions. Amb la intenció de desenvolupar una nova consciència comuna europea, el Departament d’ Educació i l’ Oficina del Parlament Europeu a Barcelona han editat un cartell desplegable, d’ Europa en sis paraules, que reprèn els sis capítols on s’ agrupen els drets: dignitat, llibertats, igualtat, solidaritat, ciutadania i justícia – i desenvolupa el contingut d’una forma atractiva i pedagògica.\nThis entry was posted in General on 13 maig 2008 by Servei de Llengües Estrangeres.\nEl molinet europeu\nEL SIGNIFICAT DELS COLORS DEL MOLINET EUROPEU\nEls programes europeus d’educació que gestiona l’ Organismo Autónomo Programas Educativos Europeos s’agrupen en el Programa d’aprenentatge permanent (PAP). En són cinc, cadascun d’ells associat a un color i a una etapa educativa diferent.\nPrograma adreçat a les necessitats de l’ensenyament i aprenentatge de totes les persones implicades, des de l’educació infantil a l’educació secundària postobligatòria.\nPrograma per al professorat i alumnat d’ educació superior (universitats) i formació professional de grau superior.\nAquest programa està orientat a la formació professional.\nPrograma enfocat a la formació de les persones adultes.\nSón visites que realitzen especialistes en educació i formació professional a institucions europees relacionades amb el seu treball.\nMolinet en versió (PDF)


'El judici és la repetició del trauma, hem d'evitar de sotmetre'ns-hi'\nAnna Miñarro: ‘El judici és la repetició del trauma, hem d’evitar de sotmetre’ns-hi’\nEntrevista a la psicòloga clínica Anna Miñarro, especialista en experiències traumàtiques, sobre els efectes psíquics que poden tenir sobre nosaltres el fets del Primer d'Octubre i el judici\nPoques vegades en la nostra història com a societat havíem seguit tant i tan de prop un judici com el d’aquestes setmanes al Tribunal Suprem espanyol. L’analitzem diàriament i ens genera tota mena d’emocions i sensacions perquè, poc o molt, són molts els ciutadans que s’identifiquen amb els presos i que, a la seva manera, també se senten jutjats. Però com el seguim d’una perspectiva psicològica? Com ens afecta tot allò que s’hi diu? Com ens afecta la repressió, el fet que no es puguin veure els vídeos de què va passar?\nEn parlem amb Anna Miñarro, psicòloga clínica, psicoanalista especialitzada en experiències traumàtiques i en la gestió dels traumes derivats de la violència social i d’estat, catàstrofes socials, maltractaments i abusos. És codirectora de la primera recerca al nostre país (i a l’estat espanyol) sobre el trauma psíquic i la transmissió intergeneracional de la guerra, la postguerra, la dictadura i la transició. Els resultats són clars: aquests traumes, si no es tracten, poden perdurar durant anys i fins i tot es poden transmetre entre generacions. Pot passar alguna cosa semblant amb els fets del Primer d’Octubre i amb la repressió? I amb el judici? Actualment Miñarro tracta víctimes de la violència del Primer d’Octubre i treballa, juntament amb alguns altres psicòlegs, en l’elaboració d’informes clínics sobre els danys psicològics d’aquells fets amb el propòsit que puguin ser aportats als processos judicials.\n—Heu estudiat la violència i la repressió al llarg de la història segons la perspectiva psíquica… Els fets del nostre país del 20 de setembre de 2017 al judici d’aquests dies tenen efectes psíquics?\n—Evidentment que en tenen. Si entenem la violència com una agressió que té l’objectiu de fer mal, tota agressió o violència fa que el ciutadà se senti sotmès i es trobi en un col·lapse de les relacions entre la psique, la societat, el temps i l’espai. Aquest col·lapse porta obligatòriament a una vivència traumàtica, difícil de tramitar només amb la psique. En definitiva, per naturalesa la violència i la repressió són destructives i desestructurants tant a escala personal com comunitària.\n—Aquests possibles efectes psíquics ens afecten a tots o només els ferits del Primer d’Octubre, a més dels represaliats, els presos i els exiliats?\n—Psíquicament ens afecta a tots, fins i tot qui no volia anar a votar o qui no hi estava gens interessat i es pensa que aquella violència no el va afectar gens. De fet, la violència actua sempre de manera radioactiva, com diu Yolanda Gampel. Afecta tothom de maneres diferents. És a dir, per exemple, els vençuts del franquisme han rebut la violència d’una manera molt més clara i dificultosa, per la manca de reconeixement, sobretot per la manca de veritat, de justícia, i de reparació, que no pas el sector feixista, que potser també va tenir experiències traumàtiques, però que va poder fer el dol immediatament. Han pogut portar flors als cementiris i sobretot han estat reconeguts com a maltractats. Però això no vol dir que la violència no hagi afectat el conjunt de la comunitat. El trauma atempta contra la integritat del subjecte, ataca els vincles psíquics de la filiació i l’afiliació. És a dir, ataca a la intersubjectivitat i, per tant, la comunitat en conjunt. Però no s’acaba aquí: el trauma no s’elabora, sinó que ara sabem que persisteix durant generacions i que passa a les següents com un malson o un horror amenaçant. I és com si entrés a la persona de la generació següent com un dany que perdura. I sobrepassa la capacitat d’elaborar psíquicament les circumstàncies de la vida dels subjectes. És a dir, el trauma de la repressió ens afecta a tots i persisteix.\n—Ens afecta a tots… però com ho entomem? Què fem, cadascú de nosaltres?—La població ho ha entomat de diferents maneres. Podríem definir cinc grups. Al primer hi ha la gent que s’identifica amb la força que s’atribueix a certs partits polítics i que presenta una potència delirant per a garantir la veritat i la bondat. Per què ho fan, això? Perquè dóna seguretat, certesa i, sobretot, evita el conflicte. Però alhora que eviten el conflicte també accepten de sotmetre’s a un sistema social que en el fons prohibeix el lliure pensament. Un altre grup són els qui s’acosten a un pensament místic. D’això ja en parlava Bettelheim el 1943. Són persones que, davant una violència social com l’actual, poden arribar acceptar allò que potser desaprovarien en unes altres situacions socials. Un tercer grup són els qui han pogut mantenir una certa capacitat de pensar i de percebre dades de la realitat del món exterior, però amb molt de patiment. Per tant, han desenvolupat una certa tendència a l’adaptació. Un quart grup és el que s’identifica directament amb la repressió. I té molt a veure amb la transmissió. Si has rebut una estructura violenta o agressiva en el passat, la transmissió existeix. Trencar això vol dir, per exemple, acceptar obertament que per exemple el teu avi va fer moltes coses mal fetes i que no hi estàs d’acord. Qui hagi rebut per transmissió aquesta estructura i no faci aquest procés sol formar part d’aquest grup. I finalment, el cinquè grup inclou molts ciutadans de Catalunya, la majoria dels qui van anar votar i que van fer vaga, que han constatat que la pertinença a un grup representant de la col·lectivitat sí que pot ajudar. La solidaritat i els vincles són condició necessària per a la vida, per a la salut i per a la salut mental.\n—Siguem d’un grup o d’un altre, com ens pot afectar al dia a dia?\n—Novament els efectes poden variar molt segons cada individu. Sí que sabem, gràcies als estudis que hem fet i de les persones que hem tractat, que la violència que va circular per l’estat a partir de l’any 36 es pot considerar com una catàstrofe social, que és diferent d’una catàstrofe natural. Els traumes causats per les catàstrofes socials no s’esgoten, es transmeten. Hem constatat que aquests traumes psíquics poden afectar segones, terceres i quartes generacions. I si ara ens fixem en tot allò que ha passat a partir de setembre del 2017, veiem que, en termes de violència, aquí plou sobre mullat. De l’any 36 fins ara veiem que la violència s’ha exercit sobre àmplies capes de la població. Hi ha hagut una ‘revictimització’.\n—Sí, ‘revictimització’. Per exemple, alguns dels votants del Primer d’Octubre probablement no han pogut elaborar el trauma de la dictadura o del 36, per motius diversos no han pogut fer el dol i no han pogut treballar tots aquests aspectes. I probablement van veure el Primer d’Octubre com una possibilitat de solidaritzar-se, de restablir el vincle social i de construir una cosa que els permetia de recuperar una part d’allò que havien perdut, és a dir, la república. Però en canvi, van rebre agressió i violència. És aquí on es produeix la revictimització. Evidentment, de manera molt diferent de la violència tan sanguinària del 36. Això ho constato cada dia jo mateixa a la consulta, tant amb els qui m’han parlat de la guerra i la postguerra com amb víctimes del Primer d’Octubre.\n—Heu atès pacients de la violència del Primer d’Octubre?\n—Sí. De fet, s’han format uns quants grups de professionals de la salut mental que treballem amb víctimes de la violència del Primer d’Octubre i a partir d’aquesta feina elaborem informes clínics que previsiblement s’aportaran al judici. De fet, un grup d’advocats s’ha posat en contacte amb una vintena de psicòlegs clínics que atenem alguns dels agredits directament el Primer d’Octubre per poder disposar d’aquests informes psicològics. Tal com sembla fins ara, només s’havien presentat informes de danys físics, però no de psicològics. És una tasca molt important, perquè en la psicologia clínica cal que treballem davant el terror i l’horror, sobretot per cercar-ne les causes i demanar-nos col·lectivament on és l’autoritarisme que fa que apareguin patologies de gravetat diversa.\n—Per exemple, quina mena de patologies?\n—Els símptomes principals són la por, la sensació d’humiliació. I totes les derivades. La sensació d’obligar-se a restar en silenci. La violència destrueix la capacitat de pensar i d’actuar. Paralitza. I l’experiència traumàtica té un caràcter inenarrable i és de difícil evocació. Per això és lent. Al cap de més d’un any del Primer d’Octubre, ara estem en condicions de poder començar a parlar-ne des de la perspectiva psíquica. La majoria de les víctimes no en podien parlar el dia 2 d’octubre. El trauma va envair l’espai mental amb emocions difícilment traduïbles a paraules. Perquè la violència destrueix la capacitat de pensar i d’actuar. L’objectiu és fer ús de la por i del pànic per generar confusió i tota mena d’informació perversa.\n‘El propòsit principal de la violència social, com en aquest cas, que també és violència d’estat, és el silenci, la congelació dels afectes, que equival a la desaparició social’\n—Té a veure amb la percepció de la veritat?\n—Sí, el procediment consisteix a fer uniforme la desinformació, que és allò que els periodistes anomeneu postveritat. Nosaltres, els psicòlegs, ho anomenem ‘desmentida’. És un tema molt important. El propòsit principal de la violència social, com en aquest cas, que també és violència d’estat, és el silenci, la congelació dels afectes, que equival a la desaparició social, cosa que, de fet, intenten l’agressió i la violència. És a dir, que t’estiguis a casa, invisibilitzat, i condemnat a viure humiliat i amb el cap cot. I això, com us podeu imaginar, ja és un maltractament.\n—I què podem fer-hi nosaltres, la població?\n—La recuperació del ciutadà dependrà fonamentalment del reconeixement públic, de l’ètica i del reconeixement sociopolític. Només qui sigui capaç de rescatar la capacitat de pensar i de no precipitar-se serà qui obrirà un camí cap a l’elaboració del malestar. I això cal treballar-ho.\n—Reconeixement públic, ètica… El judici del Suprem no hi ajuda gaire, doncs…\n—No, no hi ajuda gens.\n—És una classe de violència, el judici?\n—No exactament, perquè en aquest cas ens en podem protegir. Per exemple, puc apagar la televisió. I digerir-ho en petites dosis i deixar marge per al procés d’interpretació i de pensament.\n—Passa que molta gent s’identifica amb els presos i sent una gran injustícia…\n—Sí, però la sensació d’injustícia, que provoca un sentiment negatiu, ja la tenim d’abans, i és profunda. No cal que rebem aquesta sensació continuadament. Els elements que afavoreixen la superació de les experiències traumàtiques són fonamentalment el compromís, el control i els desafiaments. Per a avançar cal evitar de sotmetre’ns a una situació de repetició del trauma. I el judici és precisament això. És a dir, té l’avantatge que, com que és públic, els presos poden explicar-se i ser escoltats, però fora d’aquest moment, la resta és una repetició del trauma, on el patiment apareix continuadament, sobretot quan declaren segons quins testimonis, que responen, diguem-ho així, molt adequadament als fiscals i que diuen que no se’n recorden quan els fa preguntes, per exemple, la Marina Roig. Això genera molt malestar i és, reitero, una repetició del trauma. I si dèiem que per a superar el trauma ens calia compromís, control i reptes, aquí potser tenim el compromís, però en cap cas no tenim el control. Per acostar-nos al control cal posar-hi distància i perspectiva. I per a tenir els desafiaments cal vincular-se a la comunitat, a grups i potenciar el vincle social i la solidaritat. Necessitem espais on ens puguin escoltar i acompanyar.\n‘No ajuda gens psicològicament que al judici no es puguin veure els vídeos de tot allò que va passar’\n—És per això que quan els presos es van poder explicar i van ser escoltats els sentiments dels ciutadans eren, per dir-ho d’alguna manera, no del tot negatius, a diferència de quan han declarat els guàrdies civils?\n—Efectivament. Ells van poder testimoniar. En canvi, ara que declaren testimonis que més aviat expliquen uns fets de manera esbiaixada i interessada, els sentiments són de ràbia i de malestar. Per això és tan important de deixar espai a la gent per parlar i és important que escoltem, perquè cal que hi hagi algú que digui ‘això va passar de debò’. Per tant, no ajuda gens, psicològicament, que al judici no es puguin veure els vídeos de tot allò que va passar. El vídeo té una funció essencial del punt de vista del trauma. Sense vídeo, tenim la sensació que la veritat és silenciada i per tant del punt de vista psíquic tornem a no ser escoltats, a ser silenciats i a no poder superar el trauma. Testimoniar i escoltar és tornar la paraula als silenciats i, per tant, ajuda a començar la recuperació.\n—El judici també origina una sensació d’humiliació en molts ciutadans. Això també té efectes psíquics?\n—Sí, i tant. No oblidem que legalitat i justícia no són igual, sinó dos conceptes sotmesos a interessos polítics o econòmics. Ho veiem cada dia. L’estat utilitza tots els mitjans que té a l’abast per jugar amb la humiliació. Per això en aquest cas cal anomenar les dues formes de violència: la violència d’estat i la violència social. Com dèiem, un dels seus objectius és desarticular l’organització social. I com ho fan? Prenent per ostatges els qui consideren cabdills. De tota manera, els fan ostatges amb la vaga pretensió que això farà recular la població. I això no és tan clar que passi. És important d’entendre que les persones maltractades des de la guerra, la postguerra, la dictadura i la transició no han pogut ser escoltades ni tractades adequadament perquè la psiquiatria que durant molts anys hi ha hagut en aquest país era una psiquiatria totalment lliurada al règim.\n—Per tot això que dieu, és recomanable de seguir el judici cada dia?\n—Ni a mi mateixa no m’ho recomano. Psicològicament, en aquests moments, seguir el judici de manera constant no és bo. Estar-ne informats és molt important, però viure-ho de manera permanent no. Segons qui parli et tranquil·litza, però segons què hi passi, s’alimenten sentiments negatius com la ira i la ràbia, que t’impedeixen de pensar i causen malestar i mal humor. Apareixen sentiments d’impotència i per tant la incertesa, el desconcert i, al final, la tristor. És una situació permanent de muntanya russa. En canvi, en aquest moment som obligats a reconstruir aquesta experiència traumàtica. Per tant, ens hem de protegir per poder mantenir la salut i la salut mental. Jo recomanaria deixar-hi una certa distància. Hem de tenir tota la informació, lògicament, però alhora hem de mirar de mantenir la perspectiva, és a dir, mantenir viva la capacitat de pensar. I a partir d’aquí cal fer un acompanyament tant psíquic com social que ajudi a disminuir els factors de patiment. Això és especialment important en el cas dels infants.\n—Com ho hem de fer per ajudar els nens en aquest àmbit?\n—En síntesi, fer-los costat, parlar-hi i acompanyar-los molt. I no tan sols els infants que eren presents en l’agressió, sinó també els qui anaven a les escoles que es van atacar i que es van trobar els mobles destrossats, els amics d’uns i altres, els qui ho van vist per la televisió, els qui tenen veïns ferits, els qui veuen el judici per televisió… Alguns d’aquests nens, cadascú a la seva mesura, poden manifestar por, apatia, tensió emocional, malsons, poden rebutjar els aliments o poden tenir por de separar-se dels pares. I no parlem dels fills dels presos, que tot i ser molt ben acompanyats, tenen una situació encara molt més complexa. Penseu que un nen petit ha après que només les persones dolentes van a la presó. Per tant, l’únic remei és escoltar i acompanyar. En el cas dels adolescents cal tenir present que són enmig de la construcció de la seva identitat i, per tant, un context de violència i agressió té efectes sobre el seu procés de creixement. Però els adolescents tenen molta energia positiva i això és molt bo: cal donar-los lloc per a desenvolupar-la. Cal, també, una comunicació clara i transparent que ajudi a comprendre realitats complicades.\n—I si els qui hem de fer l’acompanyament també som víctimes, com dèiem? Com ho fem per ser bons acompanyants?\n—És que potser és el conjunt de la societat que ha de ser acompanyat, cadascú en la forma que sigui. Per això és important la solidaritat i reconstruir els vincles, especialment el social. I, reitero, és molt important que col·lectivament donem valor i importància als testimonis. Cal trencar el silenci, altrament no podrem fer cap mena de dol.\n—Hi ha tècniques per a ajudar a passar aquest dol?\n—No hi ha cap tècnica única. Es feina dels psicòlegs trobar les eines més adients a cadascú. Però elaborar el dol és fonamental perquè si no ho fem les ferides es van aprofundint i necessitem precisament que se cicatritzin. Si no se cicatritzen poden aparèixer dols no realitzats que poden arribar a convertir-se en dols patològics i, per tant, en malestar. Quan passa això, hi ha una mena de comparació entre la repressió del subjecte i la de l’objecte. I el resultat és un sentiment de culpa. Si no es treballen aquests dols, si no els treballem ara, poden aparèixer patologies futures, que encara és aviat per determinar. Però sí que sabem les patologies que han aparegut derivades dels traumes del 36, en les generacions posteriors. En alguns casos han aparegut fòbies, compulsions obsessives i problemes d’aprenentatge. La primera cosa que cal fer és, ho dic una vegada més, acompanyar i testimoniar. Poder parlar i ser escoltat. D’aquesta manera trenques la barrera del silenci. Si trenques la barrera del silenci ajudes a reintegrar totes les experiències traumàtiques i per tant promous el benestar. És a dir: parlar i acompanyar no solament fa una funció terapèutica, sinó també una funció pedagògica per al conjunt de la societat.\n‘El segle XX i el segle XXI seran l’era de la violència, del maltractament i del trauma. En canvi hauríem d’aconseguir que fos l’era del testimoni’\n—Creieu que de moment ho fem prou bé, com a societat?\n—Com dèiem, el judici no hi ajuda, i tenim molta feina per fer, però no tenim més remei que fer-la i sortir-nos-en. La paraula obre la porta a la salut i a la salut mental. Saber escoltar, que és més complicat que no ens pensem, és fonamental. Testimoniar i ser acompanyat és un instrument doble i molt efectiu perquè redueix els símptomes i, per tant, fa que millorem. A més, converteix les sensacions i les imatges en paraules. I per tant la memòria traumàtica perd toxicitat, deixa de ser tan greu. Això és claríssim. Em fa l’efecte que el segle XX i el segle XXI seran l’era de la violència, del maltractament i del trauma. En canvi, hauríem d’aconseguir que fos l’era del testimoni. Si no, ens costarà molt de sortir-nos-en. Hem de construir un gran laboratori interdisciplinari, en què treballi la història, la justícia, la sociologia I la salut mental. I amb això recompondre tota la subjectivitat devastada. Aquest laboratori ha de ser una cura comunitària per a arribar a la veritat. Hem de trencar l’estratègia de la por i el discurs autoritari que sentim cada dia, per trencar les hipòtesis falses. Cal que parlem, testimoniem i que recuperem la veritat col·lectiva. Ho podem aconseguir. No tenim més remei que continuar treballant-hi perquè és un problema de salut pública.


Informatius en l’Era Digital. El repte del periodisme mòbil - Associació de consumidors de mitjans audiovisuals\nPortada Bloc Activitats TAC Informatius en l’Era Digital. El repte del periodisme mòbil\nInformatius en l’Era Digital. El repte del periodisme mòbil\nPublicat en Activitats TAC el 01/12/201602/12/2016 per Álex Estébanez\tL’Associació de Consumidors de Mitjans Audiovisuals (TAC) va tenir ocasió d’assistir al Seminari Informatius en l’Era Digital. El repte del periodisme mòbil que es va celebrar els dies 24 i 25 de novembre a la Sala d’Actes de l’edifici del Rectorat de la Universitat Autònoma de Barcelona (UAB). L’acte ha comptat amb la participació de professionals de la comunicació reflexionant sobre periodisme ciutadà, periodisme mòbil (Mobile Journey – MOJO) i pràctiques innovadores.\nAquestes han estat les segones jornades organitzades per l’Observatori per a la innovació dels Informatius en la Societat Digital (OI2), creat per RTVE, la UAB i la Universitat CEU San Pablo l’any 2015, i que té la voluntat d’analitzar narratives informatives i nous formats en la producció audiovisual.\nEl programa ha comptat amb ponents com Marc Saikali, director general de France 24, Glen B. Mulcahy, director d’innovació de la cadena pública irlandesa (RTE), Enrique Alejo, director general corporatiu de RTVE i Eladio Jareño, director de TVE, entre una extensa llista d’experts del sector audiovisual.\nDurant la jornada es va explicar una experiència pilot realitzada al Saló del Manga, l’utilització de dispositius mòbils i càmeres de 360º per cobrir l’esdeveniment. Un dels punts claus comentats ha estat la importància de la veracitat de les noticies, degut a la falta de cura al contrastar les fonts donant veu moltes vegades a rumors i opinions sense fonaments i difusió a tuits que poden generar una massa social que no doni credibilitat a posteriors desmentits. També s’ha comentat que cal que la informació s’adapti a cada mitja i utilitzi els canals on la gent es vol informar i que les cadenes no poden quedar-se estancades en el model típic d’informatius migdia i nit.\nLike this:M'agrada S'està carregant...Comparteix:Click to share on Facebook (Opens in new window)Feu clic per compartir al Twitter (Opens in new window)Feu clic per compartir a Google+ (Opens in new window)Click to share on Pocket (Opens in new window)Feu clic per compartir a Pinterest (Opens in new window)Fes clic per compartir al Linkedin (Opens in new window)Fes clic per compartir al Reddit (Opens in new window)Feu clic per compartir a Tumblr (Opens in new window)Feu clic per publicar això! (Opens in new window)Feu clic per imprimir (Opens in new window)Feu clic per enviar un correu electrònic a un amic (Opens in new window)Relacionat\tContracte familiar per a l’ús d’internet\tLa dona és prima, jove i sensual a la publicitat\tVelocitat sònica\tTràiler de Exodus: Dioses y Reyes\tAquest article es va publicar en Activitats TAC. Afegir l'enllaç als teus favorits.\nArticle anteriorComerç electrònic i menorsSegüent articleVaiana, el nou de Disney, gran estrena\tDeixa un comentari Cancel·la les respostes


Ground Zeroes, la “demo” de Metal Gear Solid V, disponible aquesta primavera – ALERTA JOCS\nSerà en algun moment de la primavera 2014 que sortirà a la venda (perquè es vendrà) la “DEMO” del que serà Metal Gear Solid V: The Phantom Pain. És a dir, enlloc d’oferir una demo normal i corrent del joc, com sempre, de forma gratuïta… s’han currat una “demo llarga” per clavar-nos 30€ i l’han batejat amb el nom Metal Gear Solid V: Ground Zeroes. Felicitats “gurú” Hideo Kojimai felicitats Konami, sou uns cracks.\nMetal Gear Solid V: The Phantom Pain donarà un salt al sandbox i intentarà conservar la infiltració que ha caracteritzat la saga. Per aquest motiu, diuen, han vist la “necessitat” d’ajudar als fans de la saga a fer la transició amb aquest “Ground Zeroes”. Sortirà per a PS3, PS4, X360 i XOne. Us deixem amb les noves imatges. Feu clic aquí per veure’n la fitxa completa.\nPrevious Call of Duty: Ghosts presenta el seu anunci amb actors reals (+18)\nNext Noves il·lustracions de “ZELDA: A Link Between Worlds” de Nintendo 3DS


'It don't worry me', d'Atresbandes, Bertrand Lesca i Nasi Voutsas. © Berta Vicente\nPer Manuel Pérez i Muñoz a\t 20 octubre, 2021 0 comentaris\nEditorial de l’Entreacte 214 que ja podeu adquirir als punts de venda habituals o mitjançant l‘iQuiosc.\nNou curs. El passat exercici va suposar un terratrèmol en l’àmbit de la formació en arts escèniques. Els suposats casos d’assetjament i abús de poder denunciats en diferents reportatges del diari Ara van causar un gran impacte en el sector i en la resta de l’opinió pública, i van provocar dimissions tan sonades com la de Magda Puyo, directora de l’Institut del Teatre. La seva successora, Sílvia Ferrando, s’estrena en el càrrec amb el repte de recobrar el prestigi tocat d’una institució centenària, i amb la necessitat d’implementar sistemes de protecció que evitin casos similars en el futur.\nPortada del número 214 de la revista ‘Entreacte’\nCura especial. Actrius i actors no tenen una professió a l’ús, i tampoc l’ensenyament de l’ofici pot ser convencional. Es treballa amb sentiments i el límit és el cos, una frontera en què pot ser complicat separar el gra de la palla. S’han d’erradicar les situacions d’indefensió en l’entorn de la formació i també –per descomptat— en l’àmbit professional. L’extensió del debat evidencia la necessitat d’un nou model de resposta ètic però també en forma de protocols més segurs. El nou ofici dels coordinadors d’intimitat que tractem en aquest número n’és un exemple, de moment limitat a les grans produccions de les plataformes internacionals.\nCal erradicar les situacions d’indefensió en l’entorn formatiu i laboral dels intèrprets.\nBlau Klein. El que ha fet Carme Portaceli al TNC no és tan sols una muda de color. Nous referents estètics, direccions i autories inèdites, internacionalització, un alè netament polític i naturalment igualitari; en definitiva, un saludable canvi d’aires. Si mirem enrere i recordem algunes de les temporades de les antigues direccions artístiques del TNC i del Lliure ens semblaran estranyament llunyanes. Els teatres públics de Barcelona han fet un salt amb Portaceli i Martel, un revulsiu que segurament deixarà marca. I si tan bona resulta la renovació, per què no canviem les persones que manen amb més freqüència?\nHeterodoxos. El risc i l’experimentació van estar proscrits dels teatres públics fins al punt que a Barcelona, durant una bona pila d’anys, semblava que només hi havia teatre privat, produccions sempre pendents de la taquilla i de l’ocupació. Les anomenades noves dramatúrgies, escena híbrida o com se li vulgui dir, van quedar arraconades a festivals del ram i sales off. En el número d’Entreacte que ja teniu als quioscos i en edició digital analitzem un context contradictori en què algunes d’aquestes companyies són les més exportades, cares visibles de les arts escèniques catalanes a Europa, però minoritàries de portes endins. No hi ha públic per a tothom?\ncures diversitat escena híbrida Teatre Lliure TNC\nArticle anteriorFestivals de sèries i més\nArticle següent Manel Barceló, amb Fosse i Ionesco\nTreballar la cultura, fer visible el món amb l'objectiu de millorar-lo. Tota la resta és folklore. Director d'Entreacte, entre altres coses.\nLlums i ombres de la representació de la diversitat en les sèries i el cinema


Víctor Alexandre - Cal Gerrer, la llar de Marilyn Monroe a Sant Cugat\nEl 17 d'abril passat, a tocar del Monestir de Sant Cugat, es va inaugurar la Casa Museu-Cal Gerrer, al mateix edifici que havia estat la seu de l'antiga Fàbrica de Ceràmica Arpí. Un edifici preciós, per cert, i un dels més emblemàtics de la ciutat. Precisament en Rogeli Pedró en parlava àmpliament dies enrere al 'Diari de Sant Cugat' i explicava que data del 1853, que donava feina a vint-i-cinc persones i que el seu forn tenia una capacitat de deu metres cúbics. El cert és que la restauració ha estat lenta, molt lenta i laboriosa, ja que han transcorregut nou anys d'ençà que van començar les obres i confesso que han estat moltíssimes les vegades que jo mateix, al llarg de tot aquest temps, m'he preguntat quan s'acabarien. L'espera, però, ha valgut la pena i em fa molta il·lusió que se n'obrin les portes, perquè mostra un patrimoni que a partir d'ara serà a l'abast de tothom.\nCom és natural, hi haurà exposicions temporals, però, de les que seran permanents, n'hi ha una que atraurà gent de tot arreu pel petit tresor que conté. Es tracta de l'immens arxiu del pintor Frederic Cabanas sobre Marilyn Monroe, un arxiu en què hi podem trobar milers d'objectes personals o relacionats amb la dona que va ser el més gran mite eròtic femení del segle XX. Aneu-hi, us esperen infinitat de llibres, cartells, fotografies, postals, revistes, calendaris, discos, cartes, fragàncies, càmeres fotogràfiques... que són el resum d'una vida curta, només trenta-sis anys, però d'una intensitat excepcional. Fins i tot hi trobareu el ventilador que ella feia servir a 'La tentación vive arriba'. Passejant-vos per aquell espai, evocareu les més de trenta pel·lícules que va fer en només quinze anys, entre les quals algunes obres mestres, com ara 'La Jungla d'asfalt', de John Huston, i 'Tot sobre Eva', de Joseph Leo Mankiewicz, i títols formidables com 'Els senyors les prefereixen rosses', de Howard Hawks, 'Niagara', de Henry Hathaway, o 'Ningú no és perfecte', de Billy Wilder. I, naturalment, també podreu apropar-vos a les seves relacions amb els germans John i Robert Kennedy, o amb persones políticament antagòniques amb la ideologia d'Edgar Hoover, director de l'FBI, i que podrien explicar algunes coses de la seva misteriosa mort. El misteri, però, és una part indestriable del mite.\nÉs d'agrair, per tant, que Frederic Cabanas, amant incondicional de Marilyn, vulgui compartir el seu tresor amb nosaltres. I remarco la paraula tresor, perquè estem parlant d'un arxiu singular que ja fa molts anys que va despertar l'interès d'estudiosos i col·leccionistes d'arreu del món. De fet, em sembla recordar que ara fa vint anys aquest arxiu ja va ser motiu d'un reportatge per part d'una televisió nord-americana. Per això vull reproduir les paraules amb què Frederic Cabanas explicava l'any 1992 la raó de ser del seu arxiu: "Aquest treball de recerca per a la creació de la meva obra m'ha portat a la dona de la qual tants escriptors, poetes, artistes, etc, han parlat i continuaran parlant. Ella és Norma Jeane, més coneguda com a Marilyn Monroe. Marilyn és poesia viva: art i bellesa en una sola cosa."\nCugat.cat , 24/4/2015


Mòdul 5 - Pràctica 1\nEls camps del perfil d'usuari/ària\nEl perfil d'usuari, per defecte, té una sèrie de camps predefinits bàsics, com ara nom, cognoms, email, … Però també en te molts altres opcionals, com ara Pàgina web, Número ICQ, … En aquest apartat veurem com podem bloquejar alguns camps, per tal que no els puguin modificar, i com crear-ne d'altres.\nAneu al menú Administració → Usuaris → Autenticació → Gestió de l'autenticació Llavors cal triar el tipus d'autenticació per la qual volem blocar els camps. Per exemple, triarem els comptes manuals. Cliquem a sobre dels seus paràmetres:\nAl nostre cas hem blocat els nom i cognoms, ja que moltes vegades acaben posant-se els que volen, i la majoria de vegades posen un nick que fa impossible l'identificació dels alumnes. També hem blocat els camps dels telèfons, per tal que ningú pugui posar informació privada.\nCreació de nous camps d'usuari/ària\nMoltes vegades ens caldrà definir algun camp extra per als perfils dels estudiants. Al nostre exemple, crearem un nou camp per al nivell d'estudis.\nAneu al menú Administració → Usuaris → Comptes → Camps del perfil d'usuari.\nCrearem un nou camp de tipus camp de text Com a nom curs podem nivell i al nom Nivell d'estudis El podem com a no obligatori, blocat. Al valor per defecte posarem: No definit


Dia 8 de març, dia de la Dona Treballadora | Dona i Empresa Sant Just Desvern\nDia 8 de març, dia de la Dona Treballadora\nEl diumenge va ser un dia bonic, el sol ens saludava vestit de primavera i Can Ginestar es va omplir de dones. Potser no hi érem totes però érem prou com per festejar un dia de reconeixement i de reivindicacions.\nUn mural amb un carro, ple d’història femenina local, ens feia de decorat, les nostres mans subjectaven un missatge de demanda i reivindicació però els nostres ulls i el nostre somriure evidenciava les fites aconseguides i els anhels que encara perseguim.\nContentes també de trobar homes amb actitud oberta que entenen les nostres demandes i ens donen suport. Defensar la causa femenina no implica rebuig cap al que és masculí, ben al contrari, es tracta de compartir i viure plegats el curt o llarg trajecte de la Vida.\nCanya per la igualtat!!!!\nDes de l'Associació Dona i Empresa volem donar les gràcies al Victor Murillo de l'Agrupació Fotogràfica Sant Just que va fer totes les fotos i a l'Anna López de l'Ajuntament de Sant Just Desvern per la seva col·laboració.\nCanya per la igualtat


Sabates, llibres i una bicicleta | El Blog de la Negreta\nSabates, llibres i una bicicleta\nBy Alberto López on 23 jul., 2013 in Mobiliari, Producte\nThomas Walde és el dissenyador d’aquesta meravella de prestatgeria multifunció que podreu comprar per a Postfossil. Sabates, llibres i una bicicltea és el que podem posar. El ciclisme està gaudint novament d’una creixent popularitat a les ciutats europees. Amb un nivell d’eficiència del voltant del 95%, la bicicleta és la forma més ecològica de moure’s. Com un trofeu en un pot de vidre, la bicicleta representa l’activitat esportiva, l’equilibri i la salut. El suport en si està construït del més simple dels materials com ara l’avet, cargols, acer i fibra de coco. Realment espectacular, ara bé, s’ha de tenir espai a casa, eh!\nAquí us podreu descarregar la fitxa.\nSalut i prestatges!\nBici, Bicicleta, Fusta, Mobiliari, Prestatgeria, Producte, Switzerland, Thomas Walde


El Casal continua donant suport al Voluntariat per la llengua a Vilafranca i l’Alt Penedès - Notícies - Consorci per a la Normalització Lingüística - CPNL\nEl Casal continua donant suport al Voluntariat per la llengua a Vilafranca i l’Alt Penedès\nEl CNL de l'Alt Penedès i el Garraf ha renovat el conveni amb El Casal - Societat La Principal, entitat vilafranquina que col·labora amb el Voluntariat per la llengua des de fa nou anys.\nEl president del Consell del Centre de Normalització Lingüística (CNL) de l'Alt Penedès i el Garraf, Josep Moya, ha signat un conveni de col·laboració amb el president de l'Associació Casal Societat La Principal, Miquel Àngel Garcia Barrachina, per promoure el programa de foment de l'ús social del català Voluntariat per la llengua (VxL) a Vilafranca i l'Alt Penedès.\nJosep Moya, president del Consell del CNL de l'Alt Penedès i el Garraf, i Miquel Àngel Garcia Barrachina, president de l'Associació Casal Societat La Principal.\nPromoció del VxL\nEl conveni preveu que El Casal col·labora a difondre el VxL promovent i facilitant la participació en el programa de les persones vinculades a l'entitat, proporcionant material i organitzant conjuntament amb el CNL activitats de difusió de la llengua i la cultura catalanes (per mitjà del Servei de Català de Vilafranca i l'Alt Penedès).\nA més, a partir del conveni, El Casal posa a disposició de les parelles lingüístiques la seva sala de lectura com a lloc de trobada (hi ha un distintiu que la identifica com a tal) i efectua un descompte a les persones que participen en el VxL i a les que siguin alumnes dels cursos de català del CNL en l'import de les sortides del Club Cultural i en el de les entrades dels espectacles de teatre que decideixi la Societat mateixa dins de la seva programació.\nL'Associació Casal Societat La Principal és una entitat adherida al VxL des de l'any 2008. D'aleshores ençà, l'entitat vilafranquina i el CNL han mantingut una intensa relació, fet que ha permès organitzar activitats molt diverses com, per exemple, uns tallers de teatre adreçats a alumnat i participants al VxL, amb l'objectiu de practicar la llengua i tenir coneixements bàsics d'interpretació, dinamitzats per la secció de teatre EFIT (Espai de Formació i Iniciatives Teatrals) del Casal, els anys 2009 i 2010.\nEl novembre de 2016, el vestíbul del Casal va acollir l'exposició "A dues veus. Retrats de converses en català", creada pel mateix CNL de l'Alt Penedès i el Garraf per fer conèixer el VxL a través del testimoni dels seus protagonistes.